বাইপাসকাণ্ডে তরুণীর মৃত্যু, পরকীয়ার জেরেই ওই ঘটনা?

ওয়েব ডেস্ক: বাইপাসে তরুণীকে গলার নলি কেটে খুনের চেষ্টা হয়েছিল বৃহস্পতিবার রাতে। পিছন থেকে কোপ মারা হয় ওই তরুণীকে। এনআরএস হাসপাতালে রাত ২টো নাগাদ তরুণীর মৃত্যু হয়। ঘটনায় এক নাবালক সহ তিন জনকে গ্রেফতার প্রগতি ময়দান থানার পুলিশের। প্রথমিকভাবে অনুমান, নাবালকের বাবার সঙ্গে ওই তরুণীর বিবাহ বহির্ভূত সম্পর্ক ছিল। সেই আক্রোশেই ওই ঘটনা ঘটেছে।

আরও পড়ুন: আরজি কর দুর্নীতি মামলায় সিবিআইয়ের তদন্তকারী অফিসারকে ভর্ৎসনা আদালতের

অস্ত্রোপচার করেও শেষরক্ষা হল না। অতিরিক্ত রক্তক্ষরণেই তরুণীর মৃত্যু বলে হাসপাতাল সূত্রে জানা গিয়েছে।

মেট্রোপলিটনে (Metropolitan) হাড়হিম করা ওই হামলা হয়। ধাওয়া করে ওই তরুণীর উপর হামলা করা হয়। মা ও পরিবারের এক সদস্যকে নিয়ে বাইপাসে যায় অভিযুক্ত। প্রকাশ্য রাস্তায় তরুণীকে ধারাল অস্ত্র দিয়ে পরপর কোপ। ইএম বাইপাসে (EM Bypass) রাস্তায় রক্তাক্ত অবস্থায় তরুণী। গাড়ি থেকে নামতেই ধারাল অস্ত্র নিয়ে তাড়া। পিছন থেকে তরুণীর হাতে পরপর ধারাল অস্ত্র দিয়ে কোপ। আঘাত গলাতেও। গুরুতর জখম অবস্থায় তরুণীকে এনআরএস হাসপাতালে নিয়ে যাওয়া হয়।